****

**Ylistaron yläkoulu**

**2023–2024**

**Ylistaron yläKOULU**

**Yhteystiedot** Ylistaron yläkoulu ja lukio

Kaukolanraitti 50

61400 Ylistaro

**Rehtori** Kirsi Sippola 050 034 1520

**Koulusihteeri** Johanna Tulensalo 044 418 1194

**Apulaisrehtori** Minna Lyyski 044 418 1644

**Opettajainhuone** 044 418 1896

**Sähköpostiosoitteet muotoa** etunimi.sukunimi@seinajoki.fi

**Koulun kotisivut** www.seinajoki.fi/ylistaronylakoulu

**Wilma** https://seinajoki.inschool.fi

Oppilaalla ja huoltajalla omat henkilökohtaiset tunnukset Wilmaan. Kodin ja koulun välinen viestintä tapahtuu Wilman kautta. Sovelluskaupoissa ladattavissa Wilma –sovellus älypuhelimiin.

**Facebook:** Ylistaron yläkoulu, Seinäjoki

**Instagram:** Ylistaron.yk

Sisällys

[REHTORIN TERVEHDYS 1](#_Toc138137044)

[OPETTAJAT 2](#_Toc138137045)

[MUU HENKILÖKUNTA 2](#_Toc138137046)

[TYÖAJAT 2023–2024 3](#_Toc138137047)

[KODIN JA KOULUN YHTEISTYÖ 4](#_Toc138137048)

[JÄRJESTYSSÄÄNNÖT JA KÄYTTÄYTYMINEN 5](#_Toc138137049)

[OPETUS 8](#_Toc138137050)

[OPPILAAN OPINTOJEN ARVIOINTI 11](#_Toc138137051)

[OPISKELUN TUKITOIMET 11](#_Toc138137052)

[TUKIOPETUS 11](#_Toc138137053)

[ERITYISOPETUS 11](#_Toc138137054)

[YLEINEN TUKI 11](#_Toc138137055)

[TEHOSTETTU TUKI 12](#_Toc138137056)

[ERITYINEN TUKI 12](#_Toc138137057)

[OPPILAAN ARJESSA MUKANA 13](#_Toc138137058)

[KOULUATERIA 13](#_Toc138137059)

[KOULUKULJETUKSET 13](#_Toc138137060)

[SEINÄJOEN KAUPUNGIN SUOSITUKSET KOTIINTULOAJOISTA 13](#_Toc138137061)

[KOULUTERVEYDENHUOLTO 13](#_Toc138137062)

[KOULUKURAATTORI 13](#_Toc138137063)

[OPPILASHUOLTOTYÖ 14](#_Toc138137064)

[kiusaamisen VASTAINEN TYÖ 15](#_Toc138137065)

[KOULUN MUUTA TOIMINTAA 16](#_Toc138137066)

[PALVELUITA OPPILAILLE JA HUOLTAJILLE 17](#_Toc138137067)

[TILAA MUISTIINPANOILLE 19](#_Toc138137068)

# REHTORIN TERVEHDYS

Ylistaron yläkoulun oppilaat ja kotiväki, mukavaa päästä yhdessä aloittamaan lukuvuotta 2023-2024.

Tulevana lukuvuotena pyrimme edelleen kiinnittämään erityistä huomiota yhteisöllisyyteen ja hyvään fiilikseen. Erityisesti tämän toivomme tulevan näkyväksi koulussamme. Tavoitteena on saada oppilaita entistä enemmän mukaan välituntien ja koulun tapahtumien suunnitteluun.

Myös teidän oppilaiden kotiväen ja koulun yhteistyö on ensiarvoisen tärkeää nuortenne koulunkäynnin kannalta. Tervetuloa aktiivisesti osallistumaan vanhempainiltoihin ja vanhempainneuvostoon. Helpoin yhteydenottokanava koulun ja kodin välillä on Wilma, tervetuloa tutustumaan myös koulun kotisivuihin sekä seuraamaan Ylistaron yläkoulua Facebookissa ja Instagramissa.

Tähän tiedotteeseen olemme koonneet mahdollisimman kattavasti asioita, joista toivomme olevan hyötyä sekä oppilaille, että teille kotiväelle. Oppaasta löytyy esim. koulun järjestyssäännöt.

Tulevana lukuvuotena koulussamme aloittaa neljä rinnakkaisluokkaa 7. luokalla, kaksi rinnakkaisluokkaa 8. luokalla ja neljä rinnakkaisluokkaa 9. luokalla. Lisäksi koulussamme toimii kaksi pienluokkaa. Tarjoamme oppilaille monenlaista yksilöllistä tukea, että yläkoulu sujuisi jokaisella oppilaallamme parhaalla mahdollisella tavalla ja kaikki pääsisivät haluamiinsa jatko-opintoihin.

Koulussa toimii oppilaskunnan hallitus sekä koulutetut tukioppilaat, jotka omalta osaltaan edistävät oppilaiden viihtymistä koulussa ja osallistuvat koulun tapahtumien järjestämiseen ja ideointiin.

Iloista koulutyön aloitusta ja onnistunutta kouluvuotta kaikille!

Kirsi Sippola  
rehtori

# OPETTAJAT

Rehtori Kirsi Sippola 0500 341 520

Ala-Harja Petri; matematiikka, fysiikka, kemia, atk 7D luokanohjaaja

Andsten Mikko; erityisopetus

Hietala Kaisa; matematiikka, fysiikka, kemia 7C luokanohjaaja

Järvi Taina; matematiikka, fysiikka, kemia 9A luokanohjaaja  
Kalmari Sari; kuvataide 7A luokanohjaaja

Kurunmäki Petri; liikunta, terveystieto

Lemminkäinen Heta; musiikki 9C luokanohjaaja

Louhimaa Roosa-Maaria; liikunta, terveystieto 9B luokanohjaaja

Lyyski Minna; ruotsi, saksa

Matilainen Maiju; äidinkieli, historia

Mettomäki Anna; englanti, ruotsi 9D luokanohjaaja

Mäenpää Jaana; englanti, ranska 8A luokanohjaaja

Niemi Pirjo; kotitalous

Perkiö Riku; erityisopetus

Pihlajamäki Annina; historia, yhteiskuntaoppi

Pohto Anu; äidinkieli 7B luokanohjaaja

Rantala Seri; biologia, maantieto, historia

Seppälä Timo; uskonto, historia   
Salminen Minna; äidinkieli

Sippola Marika; erityisopetus

Sillanpää Anni; biologia, maantieto

Tirkkonen Pirjo; erityisopetus

Väkiparta Pekka; käsityö, tekninen työ 8B luokanohjaaja Ylitalo Johanna, käsityö, tekstiilityö

# MUU HENKILÖKUNTA

Koulusihteeri Johanna Tulensalo 044 418 1194

Kouluterveydenhoitaja Annika Haapaniemi 044 425 5008

Koulukuraattori Mira Tyynelä 040 560 5233

Oppilaanohjaaja 044 550 2511

**Koulunkäynninohjaajat**

Riku Perkiö

Aija Perälä

JaanaPirttijoki  
Pinja Suvanto

Johanna Ylitalo

**Kiinteistöhuolto**

Jukka-Pekka Rintamäki

Veli Kyrönlahti

**Laitoshuoltajat**

Tiina Marttala

Sari Jaskari

Hanna Kangas

**Keittiö:**

Minna Samppala 044 425 5991

Eila Peräsalo

Juulia Raunio

Mari Kamppinen

# TYÖAJAT 2023–2024

Uusi lukuvuosi alkaa 9.8.2023

Kouluvalokuvauspäivä yläkoulu 30.-31.8.2023

Syysloma 16.–22.10.2023

Joululoma 22.12.2023–7.1.2024

Talviloma 26.2.–1.3.2024

Pääsiäisloma 29.3.–1.4.2024

Helatorstai 9.5.2024

Lukuvuosi päättyy 1.6.2024

**JAKSOT**

Lukuvuosi jakautuu viiteen suunnilleen yhtä pitkään jaksoon. Väliarviointi on jouluna, lukuvuoden päättöarviointi tapahtuu kevään päätteeksi.

1. jakso 9.8.–1.10.2023

2. jakso 2.10.-29.11.2023

3. jakso 30.11.2023–7.2.2024

4. jakso 8.2.–9.4.2024

5. jakso 10.4.–1.6.2024

**OPPITUNNIT**

1. tunti 8.25–9.15

2. tunti 9.20–10.05

3. tunti 10.15-11.00

Ruokailu on porrastetusti vuoroviikoin klo 10.55, 11.00 tai 11.05.

4. tunti 11.35–12.20

5. tunti 12.25–13.10

6. tunti 13.30–14.15

7. tunti 14.20–15.05

# KODIN JA KOULUN YHTEISTYÖ

Perusopetuksen oppilaalla on oikeus saada opetussuunnitelman mukaista opetusta, oppilaanohjausta sekä riittävää oppimisen ja koulunkäynnin tukea heti tuen tarpeen ilmetessä (Perusopetuslaki 30§). Hyvällä ja avoimella kodin ja koulun yhteistyöllä voimme turvata tämän tuen, opetuksen ja ohjauksen toteutumisen. Älkää epäröikö ottaa yhteyttä, jos koette, että lapsellanne on pulmia koulunkäyntiin tai yleiseen hyvinvointiin liittyvissä asioissa. Äkilliset muutokset, pulmat ja vaikeudet arjessa vaikuttavat kokonaisvaltaisesti lapsen jokapäiväiseen elämään. Sujuvan kodin ja koulun välisen kommunikaation avulla osaamme paremmin huomioida oppilaan yksilölliset tarpeet.

Koulun ja henkilökunnan yhteystiedot löytyvät tästä tiedotteesta. Luokanohjaaja on oppilaan lähiaikuinen koulussa ja useimmiten hän toimii yhteyshenkilönä kodin ja koulun välillä. Oppiainetta koskevat kysymykset kannattaa osoittaa suoraan aineenopettajalle.

**KOULUSSA JAETTAVIA TIEDOTTEITA**

Koulu käyttää kodin ja koulun välisessä viestinnässä pääasiassa Wilmaa. Wilmaan kootaan myös mahdollisimman paljon päivittäiseen koulunkäyntiin liittyviä asioita ja tietoja. Toivottavaa on, että kotiväki käy Wilmassa lukemassa viestit muutaman kerran viikossa. Toki sähköpostiakin voi tarvittaessa käyttää.

On erittäin tärkeää, että koululla on käytössään toimivat sähköpostitiedot ja ajantasaiset henkilötiedot, jotta kommunikointi koulun ja kodin välillä sujuu mahdollisimman esteettömästi ja viestit varmasti tavoittavat kotiväen. Sähköisen viestinnän myötä oppilaan ei tarvitse kantaa repussaan isoa määrää erilaisia tiedotteita.

Kokeetkin ovat tiedotteita. Luokkakohtaiset koepäivät ja ainekohtaiset koearvosanat ovat luettavissa Wilmasta.

Kodin ja koulun yhteydenpitoa pidetään yllä perinteisesti myös **vanhempainiltojen** avulla. Näistä lähetään erikseen kutsut kotiin Wilman välityksellä.

**POISSAOLOT**

*Oppilaan tulee osallistua opetukseen, jollei hänelle ole erityisestä syystä tilapäisesti myönnetty vapautusta siitä* (35§ PoL). Oppilaan koulupäivänaikaisen turvallisuuden takaamiseksi ja koulunkäynnin seuraamiseksi huoltajan on **heti poissaolopäivänä ilmoitettava** poissaolosta luokanohjaajalle. Kätevimmin tämä käy kuittauksella Wilma-järjestelmään, sähköpostilla tai soittamalla. Jos poissaolijalla on erityisruokavalio, ilmoita poissaolosta myös ruokalaan p. 044 425 5991.

**LOMIEN ANOMINEN**

Perheen lomia suunniteltaessa pyydämme ottamaan huomioon koulun työpäivät, sillä poissaolot saattavat aiheuttaa ongelmia koulunkäynnissä. Opetussisältöjen opiskelu itsenäisesti tehtävien avulla ei välttämättä anna oppilaalle kaikkea sitä hyötyä, jota vuorovaikutteinen ryhmäopiskelu voisi tuottaa.

**Loma anotaan etukäteen erillisellä poissaoloanomuksella**, joka täytetään Wilmassa. Lisäksi yli 3vrk mittaisissa lomissa oppilas kerää etukäteen paperiselle liitelomakkeelleloman tehtävät opettajilta. Täytetyn lomakkeen oppilas tuo kansliaan rehtorille. Lomaketta voi kysyä luokanohjaajalta tai tulostaa koulun kotisivuilta. Enintään kolmen päivän pituiset lomat myöntää luokanohjaaja. Pidemmän yli 3vrk mittaisen loman myöntää rehtori. Huoltaja ja oppilas ovat velvollisia ilmoittamaan erikoisruokavalio-oppilaan lomapäivätiedot myös keittiölle, kun tieto loma-anomuksen hyväksymisestä on saatu.

Erityisesti perheiden, joissa on 9.-luokkalaisia, toivotaan huomioivan kevään valtakunnallinen yhteishaku. Jos lomamatka ajoittuu väistämättä haun aikaan, ilmoitattehan tästä hyvissä ajoin oppilaanohjaajalle.

# JÄRJESTYSSÄÄNNÖT JA KÄYTTÄYTYMINEN

Sääntöjen tarkoituksena on luoda edellytykset sujuvalle ja onnistuneelle koulupäivälle ja koulutyölle sekä lisätä kouluyhteisön jäsenten viihtyvyyttä ja turvallisuutta. Säännöt ovat voimassa koulualueella kouluaikana, koulun järjestämissä tilaisuuksissa ja tapahtumissa sekä koulumatkoilla. Järjestyssääntöjen lisäksi noudatetaan opettajien ja muun koulun henkilökunnan antamia ohjeita.

**YLISTARON YLÄKOULUN JÄRJESTYSSÄÄNNÖT**

Seinäjoen perusopetuksella on yhteiset järjestyssäännöt, joiden tarkoituksena on edistää koulujen sisäistä järjestystä, opiskelun esteetöntä sujumista sekä kouluyhteisöjen turvallisuutta ja viihtyisyyttä. Yhteisiä järjestyssääntöjä suositellaan tarkennettavan koulujen omilla järjestyssäännöillä ja käytännön soveltamisohjeilla. Lisäksi jokaisella koululla on oppilashuoltosuunnitelmien liitteenä suunnitelmat oppilaiden suojaamiseksi väkivallalta, kiusaamiselta ja häirinnältä sekä toiminnasta äkillisissä kriiseissä uhka- ja vaaratilanteissa.

1. Muistan, että olen koulussa oppiakseni asioita. Saavun ajoissa oppitunnille. Käyn koulua säännöllisesti. Sairauspoissaolon huoltaja ilmoittaa koululle viipymättä ja muihin poissaoloihin huoltaja pyytää luvan. Enintään kolmen päivän poissaoloon luvan myöntää luokanohjaaja ja muihin poissaoloihin rehtori.
2. Jokaisella on oikeus turvalliseen oppimisympäristöön. Noudatan koulussa opettajien ja muun henkilökunnan antamia ohjeita.
3. Toimin koulussa hyvien tapojen mukaisesti. Käyttäydyn kohteliaasti, suvaitsevaisesti ja ystävällisesti sekä aikuisia että muita oppilaita kohtaan. Hyvään käyttäytymiseen kuuluu kohtelias kielenkäyttö, asiallinen ja tarkoituksenmukainen pukeutuminen sekä hyvät ruokailutavat.
4. Koulupäivän vietän koulun alueella. Poistuminen on sallittua opettajan luvalla.
5. Pidän osaltani huolta koulun tiloista, välineistä ja muusta omaisuudesta. Huolehdin työskentely- ja ruokailupaikkani sekä koulualueen siisteydestä ja viihtyisyydestä.
6. Annan kaikille koulun oppilaille ja aikuisille työrauhan. Liikun koulun tiloissa rauhallisesti ja kunnioitan kaikkien fyysistä ja psyykkistä koskemattomuutta. Huolehdin osaltani yleisestä turvallisuudesta. En ota valokuvia tai videoi muita henkilöitä ilman heidän lupaansa. En julkaise materiaalia internetissä, sosiaalisessa mediassa tai muussa julkisessa paikassa ilman lupaa tai tekijänoikeuksia.
7. Mikäli koulussa sattuu vahinko, onnettomuus tai havaitsen kiusaamista, ilmoitan siitä välittömästi opettajalle tai muulle koulun henkilökuntaan kuuluvalle. Tahallisen tai tuottamuksellisen vahingon seuraukset joutuu tekijä itse siivoamaan ja korvaamaan.
8. En tuo kouluun koulutyöhön kuulumattomia tavaroita tai elintarvikkeita. Käytän mobiililaitteita (esim. matkapuhelin, tablettitietokone) opettajan ohjeiden mukaan. Koulu ei korvaa mobiililaitteille tai muille tavaroille koulussa aiheutuneita vahinkoja tai niiden katoamista.
9. Käyttäydyn koulumatkoilla asiallisesti, noudatan liikennesääntöjä ja hyviä tapoja. Koulumatka on aamulla kotoa kouluun, koulun päätyttyä koulusta suoraan kotiin tai iltapäivätoimintaan.
10. Polkupyörät ja muut kulkuneuvot jätän koulupäivän ajaksi lukittuina niille varatuille paikoille, joissa ei saa koulupäivän aikana oleskella. Koulu ei vastaa kulkuneuvoille mahdollisesti aiheutuneista vahingoista tai niiden katoamisesta.

Mikäli järjestyssääntöjä rikotaan, kasvatuskeskustelu on ensisijainen tapa puuttua oppilaan häiritsevään tai asiattomaan käytökseen. Muutoin käytetään perusopetuslain määrittelemiä kurinpidollisia toimenpiteitä ja rangaistuksia.

Seinäjoella 25.01.2017

*Seinäjoen kaupungin varhaiskasvatus- ja koulutuslautakunta*

Niissä asioissa, joista ei järjestyssäännöissä erikseen mainita, noudatetaan voimassaolevia lakeja ja asetuksia.

**KÄYTTÄYTYMINEN KOULUSSA JA TARKENNUKSIA SÄÄNTÖIHIN**

”*Oppilaan on suoritettava tehtävänsä tunnollisesti ja käyttäydyttävä asiallisesti*” (§35 PoL)

* Muistamme ottaa muut huomioon, tervehtiä, kiittää ja muutenkin käyttäytyä asiallisesti.
* Pidetään yhdessä koulumme siistinä ja viihtyisänä, pidetään huolta koulun tiloista. Jokainen koululainen vastaa omalta osaltaan kouluyhteisön viihtyvyydestä ja yhteisten tilojen kunnosta. Ilkivaltaan tai vahingontekoon syyllistynyt oppilas on korvausvelvollinen ja vastaa aiheuttamistaan vahingoista. Pidetään koko yhteisön voimin huolta paikkojen siisteydestä ja pitämisestä kunnossa. Asioiden selvittämiseksi toivomme, että ilkivallan- tai vahingonteot saatetaan henkilökunnan tietoon mahdollisimman nopeasti, jotta asioihin voidaan puuttua.
* Luokkatilat ja ruokala - ulkovaatteet, kengät ja päähineet:
  + Luokkaan tullessa takki jätetään naulakkoon ja kengät siististi naulakon alle. Myös turvallisuussyistä takkien ja kenkien tulee olla siistissä järjestyksessä, sillä lattialla lojuessaan ne vaikeuttavat ripeää ja turvallista poistumista hätätilanteessa. Päähineet eivät ole päässä luokassa, ruokalassa tai yhteisissä tilaisuuksissa. Takit ja reput eivät kuulu myöskään ruokalaan ja ne jätetään ulkopuolelle.
* **Kännyköiden käyttäminen tunneilla on sallittua vain, mikäli opettaja on antanut siihen luvan.** Kännykät kerätään oppitunnin alussa niille varatulle paikalle luokassa, mikäli niitä ei tarvita oppitunnin aikana opiskeluun.
* **Koulu ei korvaa mobiililaitteille** tai muille tavaroille koulussa aiheutuneita vahinkoja tai niiden katoamista.
* Energiajuomat eivät ole sallittuja Seinäjoen kaupungin kouluissa. Mikäli oppilaalta löydetään energiajuomaa, se otetaan haltuun ja oppilas voi käydä noutamassa ko. juoman koulupäivän päätyttyä.
* Koulun hissi ei ole päivittäisessä käytössä. Oppilaat saavat kulkea hissillä vain erityisluvalla.
* Tupakkatuotteiden (savukkeet, nuuska, sähkötupakka), alkoholin tai muiden huumaavien aineiden hallussapito ja käyttö kouluaikana, koulumatkoilla, koulun välittömässä läheisyydessä tai muuten kouluun liittyvissä olosuhteissa on kielletty.

**KURINPIDOLLISET TOIMENPITEET**

* Mikäli oppilas rikkoo koulun järjestyssääntöjä, käyttäytyy epäasiallisesti, häiritsee opetusta, menettelee vilpillisesti, kohtelee muita epäkunnioittavasti tai muuten toiminnallaan rikkoo yleistä järjestystä, on koulumme ensisijainen toimenpide kasvatuskeskustelu. Keskustelun tarkoituksena on selvittää käyttäytymisen syyt ja seuraukset sekä keinot käyttäytymisen parantamiseksi. Keskustelu voidaan järjestää yhdessä tai useammassa osassa koulupäivän aikana tai sen ulkopuolella. Kestoltaan se on maksimissaan kaksi tuntia. Keskustelusta lähetetään aina tieto kotiin.
* Muut kurinpidolliset seuraamukset noudattelevat perusopetuslaissa lueteltuja toimintatapoja, kuten esimerkiksi luokasta poistaminen tai jälki-istunto.
* Toistuvat huomautukset Wilmassa – kasvatuskeskustelu suunnan muuttamiseksi. Jos oppilaalle tulee toistuvia huomautuksia Wilmaan, oppilaan koulunkäynnin suuntaa pyritään muuttamaan automaattisella kasvatuskeskustelulla. Pidämme kasvatuskeskustelurajana 4 huomautusta. Kasvatuskeskustelua tai muuta kurinpidollista toimenpidettä voidaan käyttää myös aikaisemmin, mikäli se katsotaan tarpeelliseksi. (Huomautuksiin ei lueta kotitehtävämerkintöjä, vaan niitä tuetaan pääsääntöisesti läksykerhon avulla.)

**Oppilaan tavaran haltuunotto**

Koulun opettajalla ja rehtorilla on oikeus tarkastaa ja ottaa oppilaalta haltuun vaaralliseksi tai häiritseväksi katsomansa esine tai aine. Toimenpide kirjataan ja asiasta tiedotetaan oppilaan huoltajaa. Huoltaja saa hakea tavaran pois kolmen kuukauden kuluessa haltuunoton tiedoksisaamisesta. Mikäli tavaraa ei haeta takaisin määräajan kuluessa, tavara hävitetään.

*Perusopetuslain 29 §: Kouluun ei saa tuoda eikä työpäivän aikana pitää hallussa sellaista esinettä tai ainetta, jonka hallussapito on muussa laissa kielletty tai jolla voidaan vaarantaa omaa tai toisen turvallisuutta taikka joka erityisesti soveltuu omaisuuden vahingoittamiseen ja jonka hallussapidolle ei ole hyväksyttävää syytä.*

*36 d-e §: Rehtorilla tai koulun opettajalla on yhdessä tai erikseen oikeus työpäivän aikana ottaa haltuunsa oppilaalta 29 §:n 2 momentissa tarkoitettu kielletty esine tai aine tai sellainen esine tai aine, jolla oppilas häiritsee opetusta tai oppimista. Koulun opettajalla ja rehtorilla on työpäivän aikana oikeus tarkastaa oppilaan mukana olevat tavarat, oppilaan hallinnassa olevat koulun säilytystilat ja päällisin puolin hänen vaatteensa.*

**Luvaton poistuminen koulualueelta**

Koulupäivä vietetään koulun alueella. Koulun alueelta on lupa poistua vain opettajan luvalla. Mikäli oppilas poistuu luvatta koulun alueelta koulupäivän aikana, hänelle pidetään kasvatuskeskustelu.

**Tupakkatuotteet ja huumaavat aineet**

Tupakkatuotteiden (savukkeet, nuuska, sähkötupakka), alkoholin tai muiden huumaavien aineiden hallussapito ja käyttö kouluaikana, koulumatkoilla, koulun välittömässä läheisyydessä tai muuten kouluun liittyvissä olosuhteissa on kielletty.

Mikäli oppilas käyttää kouluaikana tupakkatuotteita, ilmoitetaan asiasta oppilaan huoltajalle ja oppilas kirjoittaa kasvatuksellisen esseen tupakoinnin vaaroista ja toimittaa sen välittömästi seuraavana päivänä luokanohjaajalle huoltajan allekirjoituksella varustettuna. Essee kirjoitetaan tarvittaessa koulussa koulupäivän jälkeen.

Mikäli rikkeet jatkuvat, oppilaalle määrätään kasvatuskeskustelu. Mikäli tupakkatuotteiden käyttö kouluaikana edelleen jatkuu, määrätään oppilaalle jälki-istunto. Apua voidaan pyytää myös poliisilta lainvasaisen toiminnan selvittämiseksi.

**Myöhästymiset oppitunnilta**

Oppitunneille on pyrittävä tulemaan ajoissa. Mikäli myöhästymisiä kertyy 5 krt, tästä seuraa kasvatuskeskustelu. Mikäli myöhästelyt jatkuvat, myöhästelystä voidaan määrätä myös jälki-istunto.

**Selvittämättömät poissaolot**

Selvittämättömissä poissaoloissa noudatamme Seinäjoen yhteistä reagointimallia (”Huolta herättävien poissaolojen malli”). Pääsääntöisesti oppilas suorittaa poissaolotunnit jälkikäteen. Useampien tuntien poissaoloissa oppilas korvaa kunkin aineen osalta väliin jääneet koulutyöt itsenäisesti opiskelemalla opettajilta keräämiensä ohjeiden mukaisesti. Toistuvien ja pitkien poissaolojen tapauksissa käynnistämme ”Huolta herättävien poissaolojen mallin”, joka on luotu yhteistyössä kaupungin eri toimijoiden kesken.

**Päihteet**

Päihteiden käyttö, hallussapito tai niiden vaikutuksen alaisena oleminen on ehdottomasti kiellettyä koulualueella tai kouluaikana. Alle 18-vuotias ei saa pitää hallussaan tupakka- tai alkoholituotteita (Tupakkalaki 118 §, Alkoholilaki 34 §) Tästä asiasta huolehtiminen on kaikkien nuorten kanssa työskentelevien vastuulla. Ensisijainen kasvatusvastuu nuoresta on kodilla, jota koulu omalla toiminnallaan tukee. Me koululla kasvatamme lapsia ja nuoria päihteettömään elämään. Toivomme suuresti, että vanhemmat jakavat tämän kasvatusmallin kanssamme.

* Oppilaan huoltajalle kerrotaan aina kouluaikana ilmi tulleesta päihteiden käytöstä tai hallussapidosta.
* Huoltaja hakee päihtyneen nuoren kotiin ja vie hänet tarpeen vaatiessa terveyskeskukseen.
* Oppilaalle ja huoltajille kerrotaan, mistä apua on saatavilla. Oppilasta ja huoltajia rohkaistaan hakemaan apua esimerkiksi terveydenhoitajalta, kuraattorilta, sosiaalitoimesta tai nuorisoasema Steissiltä.
* Jos oppilas on päihtyneenä koulussa, tapauksesta tehdään lastensuojeluilmoitus alueen sosiaalityöntekijälle, joka on yhteydessä oppilaan kotiin. (Lastensuojelulaki 25§ 5 mom. Ilmoitusvelvollisuus).

# OPETUS

j0298897Valtakunnallisen tuntijaon pohjalta laadittu Seinäjoen kaupungin perusopetuksen tuntijako:

|  |  |  |  |  |
| --- | --- | --- | --- | --- |
|  | lk.7 | lk. 8 | lk. 9 |  |
| ÄIDINKIELI JA KIRJALLISUUS | 3 | 4 | 3 |  |
| ENGLANTI | 2 | 2 | 3 |  |
| B-RUOTSI/A-RUOTSI | 1 | 2 | 2 |  |
| MATEMATIIKKA | 3 | 4 | 4 |  |
| BIOLOGIA JA MAANTIETO | 2 | 2 | 3 |  |
| FYSIIKKA JA KEMIA | 2 | 2 | 3 |  |
| TERVEYSTIETO | 0,5 | 2 | 0,5 |  |
| USKONTO | 1 | 1 | 1 |  |
| HISTORIA JA YHTEISKUNTAOPPI | 2 | 2 | 3 |  |
| MUSIIKKI | 2 |  |  |  |
| KUVATAIDE | 2 |  |  |  |
| KÄSITYÖ | 2 |  |  |  |
| LIIKUNTA | 3 | 2 | 2 |  |
| KOTITALOUS | 3 |  |  |  |
| TAITO- JA TAIDEAINEIDEN VALINNAISET |  | 3 | 2 |  |
| OPPILAANOHJAUS | 0,5 | 1,0 | 0,5 |  |
| YRITTÄJÄMÄINEN TOIMINTATAPA | 1 | 0 | 0 |  |
| VALINNAISAINEET | 0 | 3 | 3 |  |
| YHTEENSÄ | 30 | 30 | 30 |  |
| A2-KIELI (muu kuin ruotsi) | 2 | 2h mukana valinnaisissa | |  |

|  |  |
| --- | --- |
|  | 7.lk A2-kieli (alakoulussa alkanut vieras kieli, muu kuin ruotsi) |
|  | 8. ja 9.lk A2-kieli, muu kuin ruotsi: mukana valinnaisaineissa.  **HUOMAATHAN**, että…   * seitsemännellä luokalla päättyvät pakollisina aineina kotitalous, kuvataide, käsityö ja musiikki. Näiden arvosana jää näkyviin pakollisen oppiaineen arvosanana päättötodistukseen, mikäli oppilas ei valitse näitä t&t valinnaiseksi 8. ja 9. luokille. * kahdeksannella luokalla päättyy historia ja aineen arvosana jää päättötodistukseen. 9.-luokalla alkaa uutena oppiaineena yhteiskuntaoppi. |

**OPISKELUOHJEITA**

Eri aineiden aineenopettajat kertovat tunneillaan omien oppiaineidensa sisällöistä[[1]](#footnote-1), arvioinnista, opiskelusta ja opiskeluvinkeistä, mutta seuraavat ohjeet pätevät kaikkiin aineisiin:

* Koulussa opettelemme toimimaan työpaikalla. Työpaikalle tullaan oikeaan aikaan ja oikeilla työvälineillä.
* Keskity tunneilla, ota aktiivisesti osaa opetukseen.
* Pidä huoli, että rakennat omalta osaltasi työrauhaa ja viihtyisää kouluyhteisöä.
* Ota tunneille niillä tarvittavat opiskeluvälineet: vihko, kirjat, kynät, pyyhekumi jne.
* Merkitse kotitehtävät huolellisesti.
* Tee läksyt joka päivä ja harjoittele opetettua asiaa itsenäisesti
* Pyydä tarvittaessa apua ja esimerkiksi tukiopetusta. Jos et itse uskalla puhua tukiopetuksesta opettajan kanssa, voivat vanhemmat ottaa opettajaan yhteyttä. Tukiopetusta annetaan pääasiassa normaalin koulupäivän jälkeen.

**TURVALLINEN SIIRTYMINEN KOULUALUEEN ULKOPUOLELLE**

Koulualueen ulkopuolella järjestettäville oppitunneille tai koulun tapahtumiin siirryttäessä on **ehdottomasti noudatettava liikennesääntöjä ja suurta varovaisuutta.** Edetään viivyttelemättä ja opettajien ohjeiden mukaisesti. Ohjeiden mukaiselta reitiltä ei saa poiketa muualle, esim. kotiin tai kauppaan. Polkupyörällä kuljettaessa on lainmukaisesti käytettävä kypärää.

Urheilukentille ja Kirmaus-halliin kuljetaan pääsääntöisesti jalkaisin tai polkupyörällä suorinta reittiä ja liikennesääntöjä noudattaen. Kirmaus-halliin ajo mopolla tai muulla moottoriajoneuvolla on kielletty. Traktorin käyttö siirtymisiin on kokonaan kielletty.

**LIIKUNTATUNNIT**

* Edellytyksenä asiallinen pukeutuminen ja kunnollinen peseytyminen tunnin jälkeen
* Peseytymistä varten pyyhe
* Sisäliikuntaan sopivat verkkarit, shortsit tai trikoot. Sisäpelikengät suositeltavat, ei sukkasillaan.
* Ulkoliikuntatunneilla verkkarit tai tuulipuku, talvella varustaudutaan riittävän lämpimästi, päälle myös **pipo ja hanskat**
* Ulkoliikuntatunneille lenkkikengät (suunnistuksessa kumisaappaat)
* Talviliikuntaan luistimet ja sukset. Lainaa tutuilta, jos et itse omista! Myös koululla on muutamat, joita voi tarvittaessa lainata.
* Uintikerroilla oma uimapuku/housut. Korut, kellot ja sormukset pois.
* Uimataito on kansalaistaito. Koulu järjestää kuljetuksen ja opetuksen uimahallissa neljä kertaa lukuvuodessa koko yläasteen ajan. Vähimmäissuorituksena oppilaan tulee osallistua kolmeen uintikertaan lukuvuoden aikana. Puuttuvat kerrat oppilas suorittaa vapaa-aikanaan opettajien antamien ohjeiden mukaan. Uimataito on paras ja edullisin henkivakuutus.

**NUORILLE VAARALLISTEN TÖIDEN TEKEMINEN PERUSOPETUKSESSA**

TEKNINEN TYÖ

Teknisessä työssä suoritamme opetussuunnitelman mukaisia asiakokonaisuuksia. Aihealueet ovat puu- ja metalliteknologia sekä kone- ja sähköoppi.

Valtioneuvosto antoi 15.6.2006 asetuksen, jolla uudistettiin nuorten työntekijöiden työsuojelumääräyksiä erityisen haitallisissa ja vaarallisissa töissä. Asetus tuli voimaan 1.8.2006. Asetuksessa säädetään nuorten työntekijöiden suojelusta sekä erityisen haitallisten ja vaarallisten töiden tekemisen ehdoista. Opetussuunnitelman mukaisten asiasisältöjen vaatimat työvälineet kuuluvat osittain edellä mainittujen piiriin (raskaat puun- ja metallintyöstökoneet).

Opetussuunnitelman mukaan oppilaille opetetaan koneiden ja laitteiden oikea ja turvallinen käyttö. Opettaja valvoo oppilaan koneenkäyttöä.

KOTITALOUS

Ruoanvalmistus ja käytännön oppimistilanteet vaativat huolellisuutta ja työturvallisuuden huomioimista. Flunssaisena ja vatsataudissa ei voi valmistaa ruokaa toisille, joten oppilaan on silloin hyvä jäädä kotiin sairastamaan. Kotitaloustunnilla käytetään joko koulun tai omaa esiliinaa, ja pitkät hiukset pidetään turvallisuus- ja hygieniasyistä kiinni. Opettaja antaa tarkemmat ohjeet oppimistehtäviin ja valvoo työn tekemistä luokassa.

FYSIIKAN JA KEMIAN LABORATORIOTYÖT

Osa fysiikan ja kemian laboratoriotöissä käytettävistä laitteista ja kemikaaleista voi olla väärin käytettynä haitallisia terveydelle. Opettaja antaa työkohtaisesti turvallisuusohjeet sekä tarkemmat tiedot mahdollisista vaaratekijöistä. Opettaja valvoo työn tekemistä luokassa.

BIOLOGIA JA MAANTIETO

Biologian tunneille huolellisuutta vaativia töitä ovat kalojen avaaminen saksilla, preparointiveitsen ja – neulan käyttö mikroskooppinäytteitä tehtäessä ja kudosnäytteitä tutkittaessa.

Oppilaat määrittävät myös veriryhmänsä, jolloin verinäyte otetaan sormenpäästä kertakäyttöisellä steriilillä neulalla. Opettaja antaa työkohtaisesti turvallisuusohjeet sekä tarkemmat tiedot mahdollisista vaaratekijöistä. Opettaja valvoo työn tekemistä luokassa ja laboratoriossa.

# OPPILAAN OPINTOJEN ARVIOINTI

Oppilaan arviointi toteutetaan opetussuunnitelman mukaisesti ja se noudattaa perusopetuslain ja – asetusten sekä opetushallituksen määräyksiä ja ohjeistusta.

Opintojen aikaisen arvioinnin tehtävänä on ohjata ja kannustaa opiskelua sekä kuvata,

miten hyvin oppilas on saavuttanut kasvulle ja oppimiselle asetetut tavoitteet. Arvioinnin

tehtävänä on auttaa oppilasta muodostamaan realistinen kuva oppimisestaan ja kehittymisestään

ja siten tukea myös oppilaan persoonallisuuden kasvua. Päättöarvioinnin tehtävänä on määritellä, miten hyvin oppilas on opiskelun päättyessä saavuttanut perusopetuksen oppimäärän tavoitteet eri oppiaineissa.

Oppilaan opintojen edistymistä, työskentelyä ja käyttäytymistä arvioidaan jatkuvasti. Todistus annetaan syys- ja kevätlukukauden päättyessä. Päättöarviointi annetaan, kun oppilas on suorittanut peruskoulun oppimäärän hyväksytysti.

KÄYTTÄYTYMISEN ARVIOINTI

Käyttäytyminen arvioidaan numeroilla ja arvioinnissa huomioidaan myös oppilaan huolellisuus. Käyttäytymisen arvioinnissa kiinnitetään huomiota siihen, miten oppilas ottaa huomioon muut ihmiset ja ympäristön, arvostaa omaa ja toisten työtä ja noudattaa sääntöjä. Tarkemmat kriteerit löytyvät opetussuunnitelmastamme (koulun kotisivut).

PÄÄTTÖARVOSANAN MÄÄRÄYTYMINEN

Kunkin oppiaineen (yhteisen tai 2 vvt:n valinnaisen) 9. luokan päättöarvioinnissa otetaan huomioon oppilaan opintojen kehitys vuosiluokkien 7-9 aikana.

# OPISKELUN TUKITOIMET

TUKIOPETUS

Perusopetuslain 16§:n mukaan oppilaalla on oikeus tukiopetukseen. Tilapäisesti opinnoissaan jälkeen jääneelle oppilaalle tukiopetusta antaa ensisijaisesti asianomaisen oppiaineen opettaja. Pitkäaikaisesta oppilaan opintojen tukemisesta vastaavat yhdessä erityisopettajat, aineenopettajat ja tarvittaessa koko oppilashuoltohenkilöstö. Myös huoltajilla on velvollisuus tukea lapsensa oppimista ja koulunkäyntiä.

Oppilaan tulee myös itse olla aktiivinen tukiopetustarpeen ilmetessä; oppilas voi itse pyytää tukiopetusta aineenopettajalta silloin, kun kokee sitä tarvitsevansa!

ERITYISOPETUS

1.1.2011 on tullut voimaan perusopetuslain muutos, jonka pohjalta oppilaan saama tuki jaetaan yleiseen tukeen, tehostettuun tukeen ja erityiseen tukeen. Pyrkimyksenä on, että oppilaan mahdollisiin oppimisen tai koulunkäynnin ongelmiin yritetään puuttua mahdollisimman varhain. Kysythän tarpeen vaatiessa lisää erityisopettajalta tai rehtorilta.

YLEINEN TUKI

Jokaiselle oppilaalle tarjottavia tukikeinoja ovat

* monipuoliset opetusmenetelmät
* oppimiseen ohjaaminen
* lisätty henkilökohtainen ohjaus
* toimintaohjeiden selkiyttäminen
* samanaikaisopetus
* tukiopetus
* eriyttäminen
* oppimisen apuvälineet
* kodin ja koulun yhteistyö
* osa-aikainen erityisopetus
* mahdollisuuksien mukaan avustajan käyttäminen
* oppilaalle voidaan myös laatia yleisen tuen oppimissuunnitelma

TEHOSTETTU TUKI

Tehostettu tuki on oppilaan oppimisen ja kasvun jatkuvampaa, vahvempaa ja yksilöllisempää tukemista. Nuori voi tarvita myös useampaa tuen muotoa. Tehostettu tuki rakentuu yleisille tukikäytänteille, kuten tukiopetukselle, osa-aikaiselle erityisopetukselle, avustaja- ja ohjaaja- sekä oppilashuollon tuelle. Tehostetun tuen aikana kodin ja koulun välinen yhteistyö korostuu. Tehostetussa tuessa olevalle oppilaalle laaditaan tehostetun tuen oppimissuunnitelma yhteistyössä kodin kanssa.

ERITYINEN TUKI

Erityisen tuen aikana oppilaalla on käytettävissään erityisopetuksen lisäksi kaikki muut perusopetuksen tukimuodot, mutta niiden lisäksi määritellään yhä yksilöllisempiä tuen muotoja, esimerkiksi useamman aineen oppimäärän yksilöllistäminen. Erityisen tuen piirissä oleville oppilaille laaditaan HOJKS eli henkilökohtainen opetuksen järjestämistä koskeva suunnitelma, jossa tuen tarve ja tukimuodot määritellään tarkemmin.

# OPPILAAN ARJESSA MUKANA

KOULUATERIA

Vanhempien toivotaan keskustelevan oppilaan kanssa terveellisen koululounaan tärkeydestä. Kouluateria on tärkeä osa oppilashuoltoa ja auttaa jaksamaan pitkän koulupäivän.

Erityisruokavaliot toteutetaan keittiölle toimitetun lääkärintodistuksen mukaisesti ja ne päivitetään keittiölle vuosittain. Jos oppilas ei kahteen viikkoon syö hänelle valmistettua erityisruokaa, sitä ei enää valmisteta hänelle. Koulun ruokalista löytyy koulun kotisivuilta.

KOULUKULJETUKSET

Koulukyyditysjärjestelyistä vastaa Härmän liikenne. Härmän liikenteen reitit ja aikataulut löytyvät Härmän liikenteen nettisivuilta www.harmanliikenne.fi. Ylistaron alueen reittejä ja aikatauluja koskeviin kysymyksiin vastaa Heikki Niemi p. 050 387 9408.

Bussikortti on oltava mukana koulumatkoilla. Jos oppilas hukkaa tai rikkoo linja-autokorttinsa, huoltajan tulee ostaa uusi kortti (10€) Härmän liikenteen verkkokaupasta. Ennen uuden kortin saamista oppilas voi kulkea koulusihteerin antamalla todistuksella, kunnes uusi kortti on käytettävissä. Todistus esitetään kuljettajalle joka kerta, kunnes oppilas saa uuden kortin (todistus palautetaan koulusihteerille). **Jos oppilaalla ei ole bussikorttia tai todistusta, kuljettaja rahastaa matkasta normaalisti.**

Koulukyyditysoikeuden alaraja on 5 km. Koulumatka mitataan kotoa kouluun lyhintä, jalankulkukelpoista ja yleisessä käytössä olevaa tietä pitkin kotiportilta koulun portille. Koulumatkoista- ja kuljetuksista lisätietoa kaupungin nettisivuilta www.seinajoki.fi/koulukuljetukset

SEINÄJOEN KAUPUNGIN SUOSITUKSET KOTIINTULOAJOISTA

Seinäjoella on voimassa kaupunginvaltuuston suositus peruskouluikäisten nuorten kotiintuloajoista. Ainakin yläkouluikäisten vanhemmista suurin osa pitää suosituksia erittäin tervetulleina. ”Kun kaikki muutkin saavat olla” – väittelyt ovat kotona vähentyneet huomattavasti. Suositukset ovat:

* 7. -luokkalaisilla ja sitä nuoremmilla kotiintuloaika on arkena ja vapaapäivinä viimeistään klo 21.00.
* 8. ja 9. -luokkalaisilla samoin klo 21.00, kun seuraava aamu on kouluaamu.
* 8.-luokkalaisilla vapaapäivinä klo 22.00.
* 9. -luokkalaisilla vapaapäivinä klo 23.00.

Viimeisimpien terveystapatutkimusten mukaan nuorten lisääntyvä ongelma on jatkuva unen puute. Hyvä suositus nukkumaan menoon on + yksi tunti edellä mainittuihin aikoihin. Esimerkiksi arkisin riittävän yöunen takaamiseksi yläkouluikäisetkin menisivät nukkumaan viimeistään kymmeneltä. Myös kaupungin nuorisotoimet ovat sitoutuneet kaupunginvaltuuston suosituksiin kotiintuloaikojen suhteen ja ovat ajoittaneet nuorisotilojen sulkemisajat tukemaan suositusta.

KOULUTERVEYDENHUOLTO

Terveydenhoitajan puoleen voi kääntyä kaikissa oppilaan terveyttä, sairautta sekä kehitystä koskevissa asioissa. Terveydenhoitaja tekee oppilaalle terveystarkastuksen vuosittain. Koululääkärit tarkastavat oppilaat 8.lk:lla.

Terveydenhoitajan vastaanotto on MA, KE ja PE. Avoin vastaanottoaika on klo 11–12. Muina aikoina tehdään terveystarkastuksia tai ennalta sovittuja tapaamisia. Wilma-viestillä voit kysyä koska terveydenhoitaja on vapaana. Jos terveydenhoitaja ei ole koululla, hoidon tarpeen arvio on Y-talolla, Koskenalantie 18, p. 06 425 8100.

Opiskelijat kuuluvat Seinäjoen kaupungin vakuutusturvan piiriin. Tapaturman sattuessa koulussa tai koulumatkalla ilmoita siitä opettajalle. Opettaja täyttää ilmoituksen tapahtuneesta. Mikäli tapaturman hoidosta on aiheutunut kuluja, voi opiskelija/huoltaja hakea niistä korvausta vakuutusyhtiöltä. Tarkempia tietoja löytyy Seinäjoen kaupungin verkkosivuilta [www.seinajoki.fi/koulutapaturmat](http://www.seinajoki.fi/koulutapaturmat).

KOULUKURAATTORI

Koulukuraattori vastaa koulun sosiaalityöstä. Kuraattorin työtehtäviin kuuluu oppilaskohtainen työskentely oppilaan koulunkäyntiin ja elämähallintaan liittyvissä pulmissa. Myös vanhemmuuden tukeminen, opetus- ja oppilashuoltohenkilöstön konsultointi, koulun oppilashuollon suunnitteluun ja kehittämistyöhön osallistuminen sekä moniammatillinen yhteistyö eri tahojen kanssa kuuluvat kuraattorin työhön. Nuoren koulunkäyntiin ja oppimiseen liittyvissä pulmissa kuraattori toimii yhteistyössä oppilaan, vanhempien, aineenopettajien ja erityisopettajien kanssa. Kuraattorin työtä säätelevät lastensuojelulaki, perusopetuslaki sekä oppilas- ja opiskelijahuoltolaki.

Käytännössä oppilaat keskustelevat kuraattorin kanssa esim. koulunkäynnistään, kaveri- ja perhesuhteistaan ja niissä tapahtuvista muutoksista sekä koti ja vapaa-ajan asioista. Monesti hetken pysähdys ja asioiden miettiminen ulkopuolisen kanssa on helpompaa. Tarvitaan etäisyyttä, jotta asioita voi tarkastella rauhallisesti erilaisista näkökulmista. Useasti pelkkä puhuminen helpottaa ja oppilas voi jatkaa opiskeluaan. Keskustelut ovat luottamuksellisia.

Tarvittaessa kuraattori ohjaa oppilasta ja perhettä tarvittavan avun äärelle. Koululla on myös mahdollista aloittaa yhteistyössä oppilaan ja huoltajien kanssa monialainen yksilötyöskentely, johon osallistuu tarvittavia asiantuntijoita (tai heitä voidaan konsultoida). Vanhemmat ovat kasvavan nuoren tärkein tuki ja turva ja siksi vanhempien apu ja ymmärrys sekä tuntemus omasta nuorestaan ovat ensisijaisia lähtökohtia kuraattorille nuoren kanssa työskennellessä.

Kuraattori on tavattavissa koululla useampana päivänä viikossa. Keskusteluajan varmistamiseksi, olisi oppilaan kuitenkin hyvä ottaa yhteyttä kuraattoriin puhelimitse 040 560 5233 (WhatsApp, puhelut ja tekstiviestit), sähköpostilla (etunimi.sukunimi@hyvaep.fi) tai Wilma-viestillä. Voi myös tulla paikanpäälle katsomaan, onko kuraattori paikalla. Kuraattorin työtila sijaitsee Tieto-koulu rakennuksessa, opettajahuoneen läheisyydessä (ulko-oven, tai lukiolaisten tilan kautta sisäänkäynti).

OPPILASHUOLTOTYÖ

Oppilashuollon keskeisenä tavoitteena on luoda terve ja turvallinen oppimis- ja kouluympäristö, suojata mielenterveyttä ja ehkäistä syrjäytymistä. Oppilashuoltotyön tavoitteena on oppilaan koulunkäynnin sujuminen ja oikeusturvan toteutuminen parhaalla mahdollisella tavalla hänen oppimisedellytystensä ja elämäntilanteensa huomioon ottaen. Tavoitteena on myös luokan tai koko kouluyhteisön sosiaalisen vuorovaikutuksen edistäminen.

Konkreettista oppilashuoltotyötä on oppimista ja kasvamista vaikeuttavien syiden selvittäminen ja niiden aiheuttamien ongelmien vähentäminen, koulunkäyntimotivaatioon ja/tai yhteisten sääntöjen noudattamiseen liittyvien ongelmien selvittäminen, oppilaan aggressiivisen ja/tai väkivaltaisen käyttäytymisen vähentäminen, luvattomien poissaolojen syiden ja erilaisten kiusaamistilanteiden selvittäminen sekä oppilaan tupakoinnin ja päihteiden käyttämisen ennalta ehkäisy ja niihin puuttuminen.

Oppilashuoltoa on myös oppilaan aiemmasta poikkeavaan käyttäytymiseen puuttuminen, yksinäisyys ja syrjään vetäytyminen, hoitamattomuus, kriisitilanne oppilaan lähipiirissä, erilaiset ristiriitatilanteet oppilaan ja opettajan ja/tai kodin kanssa sekä muut ongelmat oppilaan tai luokan tilanteessa.

**YHTEISÖLLINEN OPPILASHUOLTO**

Oppilashuolto kuuluu kaikille työyhteisön jäsenille. Yhteisöllisen oppilashuoltoryhmän vetäjänä toimii aina rehtori. Yhteisöllisessä oppilashuollossa käsitellään laajasti oppilaitoksen ja oppilaiden hyvinvointia edistäviä asioita, ei kuitenkaan yksittäisen oppilaan asioita. Kolmiportaisen tuen antamiseen liittyvät järjestelyt voidaan kuitenkin päättää yhteisöllisessä oppilashuollossa. Usein kolmiportaisen tuen antamiseen liittyy oppilaan kokonaistilanteen kannalta seikkoja (esimerkiksi terveydentilaan liittyviä tietoja), joita on hankala sulkea pois, kun tuen antamista pohditaan. Tämä merkitsee joidenkin oppilaiden osalta sitä, että yhteisöllisessä oppilashuoltoryhmässä päätettävän pedagogisen tuen lisäksi oppilaan asioiden selvittelyä jatketaan myös erikseen koottavassa yksilökohtaisessa ryhmässä.

**YKSILÖKOHTAINEN OPPILASHUOLTO**

Yksittäisen oppilaan asioiden käsittely tapauskohtaisesti koottavassa asiantuntijaryhmässä perustuu yksilöityyn suostumukseen. Ilman oppilaan huoltajan ja/tai oppilaan itsensä suostumusta, yksilökohtaista työskentelyä ei voida aloittaa. Suostumusta tiedustellaan lomakkeella. Lomake palautetaan kouluun, joka arkistoi luvat. Lomakkeessa on allekirjoituskohta myös oppilaalle. Oppilaan omat toivomukset otetaan huomioon häntä koskevissa toimenpiteissä ja ratkaisuissa ikä, kehitystaso ja muut henkilökohtaiset edellytykset huomioiden. Mikäli oppilaalla ei ole edellytyksiä arvioida annettavan suostumuksen merkitystä, suostumuksen antaa huoltaja. On myös hyvä muistaa, että huoltajalla ei ole oikeutta kieltää alaikäistä käyttämästä opiskeluhuollon palveluja.

# kiusaamisen VASTAINEN TYÖ

**[](https://www.google.fi/imgres?imgurl=http://4.bp.blogspot.com/-4JHNdjiPASE/T2b3vI9GYwI/AAAAAAAAAA8/P6WZ6yf0q_w/s1600/kaikki+erilaisia.jpeg&imgrefurl=http://elamaaluukulla.blogspot.com/2012_03_01_archive.html&docid=UVWgrkQgdMvAEM&tbnid=Zm-PQuySp9mjZM:&w=650&h=217&bih=929&biw=1280&ved=0ahUKEwi0raD3pejMAhUDZCwKHbC_D-MQMwiSAShZMFk&iact=mrc&uact=8)**

**Kiusaamista on se, kun aiheutetaan tahallaan ja toistuvasti pahaa mieltä samalle henkilölle.**

**Tavoitteemme on, ettei koulussamme esiinny kiusaamista, koska jokaisella on**

**oikeus turvalliseen kouluympäristöön.**

TOIMENPITEET KIUSAAMISEN POISTAMISEKSI KOULUSSAMME

Koulussamme on toimintaohjeet, kuinka kiusaamiseen puututaan ja kuinka tilanteessa toimitaan. Toimintamallit on toteutettu Seinäjoen kaupungin Yhdessä yhteistyöllä-mallin pohjalta.

MITEN REAGOIT KIUSAAMISEEN

* Kerro asiasta aikuiselle.
* Ole kiusatulle kaveri, älä jätä häntä yksin.
* Rohkaise kiusattua kertomaan asiasta jollekin aikuiselle, voit myös itse tarjoutua kertomaan hänen puolestaan.
* Osoita selkeästi, ettet hyväksy kiusaamista.
* Kiusaamisesta on syytä keskustella myös kotona

SÄHKÖINEN KIUSAAMINEN

**Vanhemmat**

* Seuraa lapsesi netin käyttöä.
* Jos vähänkin epäilet kiusaamista, ota asia puheeksi.
* Tuntemattomilta tulevia viestejä ei tarvitse avata.
* Säästä kaikki kiusaamista koskevat nettisivut jatkotoimia varten.
* Voit ottaa yhteyttä nettisivuja ylläpitävään tahoon.
* Jos kiusaaminen on vakavaa, ota yhteyttä poliisiin.

**Oppilaat**

* Kerro aina netissä tapahtuneesta kiusaamisesta tai typerästä käytöksestä jollekin aikuiselle tai tukioppilaalle.
* Netissä kiusaaminen heijastuu yleensä muuhun elämään. Mieluummin ota yhteyttä liian herkästi kuin liian myöhään.
* Kiusaamista netissä ei pidä väheksyä, koska siellä yleisö voi olla laaja, rajaton ja tuntematon.
* Säästä kaikki kiusaamista koskevat nettisivut jatkotoimia varten.
* Kiusaajan kanssa ei kannata alkaa ”kirjeenvaihtoon”. Vastaa kiusaamisviesteihin korkeintaan kerran, lyhyesti ja asiallisesti.
* Muista, että kiusaaja voi esiintyä väärällä nimellä tai osoitteella.
* Olet aina itse vastuussa siitä, mitä laitat nettiin.
* Toisten kuvien tai tekstien laittaminen nettiin on kiellettyä ja voi johtaa kunnianloukkaussyytökseen.

# KOULUN MUUTA TOIMINTAA

**TUKIOPPILAAT**

Koulussamme on jo useiden vuosien ajan toiminut tukioppilastoiminta. Toiminta toteutetaan tukioppilaskerhona. Tukioppilaat ovat oppilastoveriensa tukena tutustuttamalla uusia koulutulokkaita toisiinsa, ehkäisemällä oppilaiden välisiä erimielisyyksiä ja toimimalla linkkinä oppilaiden ja opettajien välillä.

Kouluvuoden aikana tukioppilaat järjestävät erilaisia tempauksia ja teemapäiviä arkisen aherruksen lomaan. Tukioppilaat ovat koko koulun tukioppilaita, mutta sen lisäksi heille on nimetty omat seitsemäsluokkalaiset kummiluokkansa. ”Tukarien” tehtävänä on auttaa uusia oppilaita yläasteen tien alussa ja olla kummiluokkansa mukana erilaisissa tapahtumissa, kuten seiskailuissa.

Tukioppilaat on valittu suuresta joukosta tarkkaan harkiten. Tukioppilaita koulutetaan tehtäviinsä koko lukuvuoden ajan.

**OPPILASKUNTA**

Oppilaskuntaan kuuluvat kaikki koulumme oppilaat, joita edustaa oppilaskunnan hallitus. Toivomme oppilaiden olevan aktiivisia omaan kouluunsa ja koulunkäyntiinsä liittyvissä asioissa. Haluamme, että oppilaat ja heidän panoksensa näkyvät koulun arjessa.

Oppilaskunnan hallituksen muodostavat luokkien yhdysoppilaat. Oppilaskunta ideoi toimintaansa koulumme oppilaiden hyvinvoinnin ja viihtyvyyden lisäämiseksi ja toteuttaa erilaisia tempauksia kuten päivätyökeräys (taksvärkki), kioskitoiminta ja erilaiset nuorisovaalit.

**VANHEMPAINTOIMIKUNTA**

Kouluumme perustettiin syksyllä 2009 vanhempaintoimikunta. Yhdistyksen tavoite on lisätä entisestään koulun ja kodin yhteistyötä sekä kehittää yhteistyössä koulumme toimintaa. Vanhempien yhdistyksen kokoukseen lähetetään koulusta erillinen kutsu. Lisätietoa saat Wilman välityksellä.

**LÄKSYKERHO**

Läksykerho tukee oppilasta päivittäisen koulutyörutiinin muodostamisessa. Läksykerhoon voi tulla, jos haluaa tukea kotitehtävien tekemiseen. Mikäli oppilaalla on kotitehtävät tekemättä, ohjataan oppilas läksykerhoon. Läksykerho järjestetään kerran viikossa koulupäivän ulkopuolella. Oppilaalla on velvollisuus osallistua läksykerhoon, jotta koulu voi tarjota koulunkäyntiin parhaan mahdollisen tuen. Mikäli oppilas ei mene läksykerhoon, koulu käyttää muita kasvatuksellisia ja oppimista tukevia keinoja, kuten kasvatuskeskustelua.

**KIOSKI**

Muun muassa Ylistaron lukion opiskelijat ja yläkoulun oppilaskunta järjestävät esim. välipalamyyntiä lukuvuoden aikana koulun Taito- osassa tiettyinä viikonpäivinä ruokavälitunnilla.

**KERHOTOIMINTA**

Koulussa järjestetään kerhoja, joista oppilaita tiedotetaan erikseen.

# PALVELUITA OPPILAILLE JA HUOLTAJILLE

**SEINÄJOEN TERVEYSKESKUS/****PSYKOLOGI- JA PERHENEUVONTAPALVELUT**

Psykologin tehtävänä on monipuolinen nuoren kehityksen ja hyvinvoinnin tukeminen.

Psykologin vastaanotolle ohjataan nuoria perheineen oppilashuoltoryhmän kautta, kouluterveydenhuollosta ja opetushenkilöstön kautta tai vanhemmat sekä nuori voivat itse olla suoraan yhteydessä nuoren asiassa. Palvelut ovat luottamuksellisia ja maksuttomia.

**Nuori, ota yhteyttä, kun haluat keskustella:**

* mieltä painavista ja opiskelua haittaavista asioista
* oppimiseen liittyvistä pulmista
* mielialapulmista, masennuksesta, ahdistuksesta
* univaikeuksista
* kouluväsymykseen, stressiin tai jännittämiseen liittyvistä asioista
* perhe- tai ihmissuhdepulmista
* kriisitilanteissa

**Voit ottaa vanhempana yhteyttä, kun**

* nuorella on tunne-elämän tai käyttäytymisen ongelmia
* haluat keskustella kasvatuskysymyksistä
* nuorella on vaikeuksia koulussa, oppimisessa tai esim. sosiaalisissa suhteissa
* perhe-elämässä on pulmia
* nuorella tai perheellä on kriisitilanne

Lisätietoja: <https://www.hyvaep.fi/palvelu/kasvatus-ja-perheneuvola/>

[Kasvatus- ja perheneuvola - Etelä-Pohjanmaan hyvinvointialue (hyvaep.fi)](https://www.hyvaep.fi/palvelu/kasvatus-ja-perheneuvola/)



# TILAA MUISTIINPANOILLE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Oppiaineiden tarkemmat sisällöt löydät myös koulumme opetussuunnitelmasta kotisivuiltamme. [↑](#footnote-ref-1)